РЕПУБЛИКА СРБИЈА

НАРОДНА СКУПШТИНА Одбор за заштиту животне средине

20 Број: 02-3816/12

27. децембар 2012. године

Б е о г р а д

НАРОДНА СКУПШТИНА

Одбор за заштиту животне средине, на седници одржаној 27. децембра 2012. године, размотрио је Информацију о раду Министарства енергетике, развоја и заштите животне средине за период август-октобар 2012. године.

Седници су присуствовали министар енергетике, развоја и заштите животне средине, Зорана Михајловић, помоћници министра Хранислав Стојковић и Мирко Грубишић и саветник министра за област заштите животне средине Тони Петровић.

На основу члана 229. став 4. Пословника Народне скупштине, Одбор за заштиту животне средине подноси

И З В Е Ш Т А Ј

Сагласно члану 229. Пословника Народне скупштине, Одбор за заштиту животне средине размотрио је Информацију о раду Министарства енергетике, развоја и заштите животне средине за период август-октобар 2012. године и одлучио већином гласова да је прихвати, без примедаба.

ПРЕДСЕДНИК

Милица Војић Марковић